Галерија наивне уметности у Падини
Галерија наивне уметности у Падини изложбени је простор у Дому културе „Михал Бабинка”. У њој своја дела излазу наивни сликари из Падине и Ковачице. Основана је средином седамдесетих година 20. века у дому културе у Банатском селу Падина надомак Ковачице.

Положај 
Галерија се налази на Тргу Ослобођења број 1, у ненаменском простору сеоског Дома културе „Михал Бабинка” у селу Падина у општини Ковачица у Јужнобанатском округу, у коме је према попису из 2011. живело 5.531 становника.

Удаљена је 10 km од Галерије наивних уметности у Ковачици, 31 km од Панчева, 55 km од Београда и око 35 km од Зрењанина.

Смештај и намена 
Галерију карактерише ненаменски искоришћен галеријским простор, што представља препреку за организовање сталних изложби слика, иако су капацитети Галерије значајни и за излагање слика наивних сликара који нису чланови Галерије наивне уметности у Ковачици.

Изложбена делатност 
Радови уметника Падине, који су 2011. године основали сопствено Удружење грађана „Жеђ” и Ковачице, који нису чланови Ковачичког удружења наивних сликара, у овој Галерији слике су најпре излагали на прославама Дана младости, сваког 25. маја, а касније на заједничим изложбама које су била померена за месец август, када се традиционално у селу Падина одржавају „Падински Дани културе”.
 
Неки од сликара - чланова Удружење грађана „Жеђ” из Падине који у овој Галерији редовно излажу своје слике су: Михал Поволни, Кан Хусарик, Мар Бачур, Марци Марков, Павел Љаврош ,Јанко Ширка, Мартин Папа, Ана Котвашова, Павел Поволни-Јухас, Јурај Љаврош.

Радно време 
Галерија због мање посећености нема стално радно време, већ ради по најави.

Види још 
 Савремено наивно сликарство у Србији
 Наивно сликарство Словака у Србији
 Списак наивних уметника Србије
 Галерија наивне уметности у Ковачици

Извори

Спољашње везе 
  Галерија наиве у Падини

Грађевине у Ковачици
Наивна уметност у Србији
Култура у Ковачици